潮，前后转饷不匮，贼平，论功居首。岁运杂料赴都，向皆卫弁钻营，往往干没，至是悉罢。军官不用，以贤能佐贰督之，遂着为例。有奸民依託势豪，告承杂饷者，谕令彚领给帖，俟诸奸悉集，均与杖，荷校而出，人大称快。涖任六载，恩威并着，举卓异，推浙江巡抚。以不附珰，忤魏忠贤。且粤东独无忠贤祠，益怒，矫旨诬以依傍门户，与督府何士晋同日夺职。崇祯初，以原衔起用，推补海南学道，卒于官，粤人思之，祀名宦。